Broj: 7 Su-245/2020-7

 Rijeka, 15. rujna 2020.

**OBAVIJEST I UPUTE KANDIDATIMA**

**uz oglas Županijskog suda u Rijeci**

za prijam jednog službenika u državnu službu

na određeno vrijeme, radi zamjene duže odsutne službenice

za radno mjesto

**- STRUČNI SAVJETNIK ZA PODRŠKU ŽRTVAMA I SVJEDOCIMA**

– **1 (jedan) izvršitelj/Ica**

 **Opis poslova:**

 Koordinira pružanje podrške u sudskim (i prekršajnim) postupcima s područja nadležnosti sudova. Pruža podršku žrtvama i svjedocima i daje potrebne informacije, odgovara na upite žrtava i svjedoka upućene putem telefona i elektronske pošte, provjerava redovitost slanja obavijesti na sudskim pozivima, informira suce o odazivu i potrebama svjedoka. Brine o isplati troška svjedocima i žrtvama radi dolaska na sud (ili surađuje sa službom računovodstva radi isplate troška svjedocima i žrtvama), sudjeluje u odabiru i edukaciji volontera, nadzire njihov rad, izrađuje raspored dežurstava volontera, koordinira sastanke s volonterima i brine o njihovom stručnom usavršavanju. Prema potrebi izrađuje tromjesečne izvještaje o radu, koordinira s institucijama i lokalnim organizacijama civilnog društva, ažurira podatke o provedenim aktivnostima na internetskoj stranici suda. Ažurira adresar udruga i institucija, predlaže njegove izmjene i dopune. Mijenja višeg stručnog savjetnika za podršku žrtvama i svjedocima.

 **Podaci o plaći:**

 Plaća službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5 % za svaku navršenu godinu radnog staža.

 Osnovica za izračun plaće iznosi 5.809,79 kn, a koeficijent složenosti poslova radnog mjesta I. vrste – stručne savjetnice za podršku žrtvama i svjedocima je 1,600.

 **Način testiranja kandidata:**

 Testiranje se sastoji od razgovora (intervjua) s članovima Komisije za provedbu oglasa.

**ŽUPANIJSKI SUD U RIJECI**